Ensi viikon aiheena ryhmässä on **vanhemmuus sijoituksen tai huostaanoton aikana.**

Moni kokee, että oma vanhemmuus tulee monella tapaa kyseenalaistetuksi lastensuojelussa, niin erilaisten arviointiointien kuin yleisen kohtelunkin merkeissä. Osa kokee, että koko vanhemmuus otetaan pois, kun lapsi sijoitetaan.

**Vanhemmuus kuitenkin jatkuu, niin sijoituksen aikana kuin sen jälkeenkin.** Teidän jokaisen puheissa ryhmässä vanhemmuus on näkynyt ja kuulunut kaikesta tapahtuneesta huolimatta voimakkaasti.

Vanhemmuus on monen mielestä välillä haastavaa normioloissakin, mutta sijoituksen myötä varsinkin. Sama rakkaus ja välittäminen on olemassa, mutta sen näyttämiseen joutuu etsimään uusia keinoja.

Vanhemmuusmyös antaa paljon! Kaiken hankalan ja raskaan keskelläkin se voi myös tuoda valoa.

Ennakkotehtävät:

1. **Lue** kirjoitus vanhemmuuteen liittyen. Se on julkaistu 2014 Voikukkia-verkostohankeen julkaisemassa kokemuskirjassa. Mitä ajatuksia se herättää?
2. **Mieti, mitkä ovat vahvuuksiasi vanhempana** ja miten voit niitä käyttää myös sijoituksen aikana.
3. **Mitä olet oppinut itsestäsi vanhempana** lapsen sijoituksen aikana? Oletko kenties löytänyt jotain sellaisia selviytymiskeinoja tai supervoimia, joita et tiennyt sinulla olevan?

Nähdään tiistaina!